	След това Нагуалът помел с ръка всичко от повърхността на масата и ги накарал, един след друг, да легнат върху нея по корем и внимателно да разгледат земята под себе си. Той им обяснил, че за един магьосник _нагуалът_ е областта точна под масата. Тъй като било немислимо да се обхване необятността на _нагуала_, както било илюстрирано от онази огромна пуста долина, магьосниците вземали за свое поле на действие областта точно под островчето на _тонала_, както нагледно било показано с това, което било под масата.